CELEX: 32020R1569
Language: sl
Date: 2020-07-23 00:00:00
Title: Delegirana uredba Komisije (EU) 2020/1569 z dne 23. julija 2020 o spremembi Priloge I k Uredbi (EU) št. 692/2011 Evropskega parlamenta in Sveta o razvrščanju držav prebivališča gostov v nastanitvenih gostinskih obratih v okviru izstopa Združenega kraljestva iz Unije (Besedilo velja za EGP)

29.10.2020   
               
               
                  SL
               
               
                  Uradni list Evropske unije
               
               
                  L 359/1
               
            
         DELEGIRANA UREDBA KOMISIJE (EU) 2020/1569
         z dne 23. julija 2020
         o spremembi Priloge I k Uredbi (EU) št. 692/2011 Evropskega parlamenta in Sveta o razvrščanju držav prebivališča gostov v nastanitvenih gostinskih obratih v okviru izstopa Združenega kraljestva iz Unije
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 692/2011 Evropskega parlamenta in Sveta z dne 6. julija 2011 o evropski statistiki turizma (1) in zlasti člena 3(2) Uredbe,
         ob upoštevanju naslednjega:
         
                     (1)
                  
                  
                     Združeno kraljestvo je 1. februarja 2020 izstopilo iz Evropske unije.
                  
               
                     (2)
                  
                  
                     V skladu z Uredbo (EU) št. 692/2011 Evropskega parlamenta in Sveta države članice Komisiji (Eurostatu) predložijo podatke o zmogljivosti in zasedenosti nastanitvenih gostinskih obratov v skladu s Prilogo I k Uredbi (EU) št. 692/2011. V navedeni prilogi so med drugim opredeljene zahtevane kategorije držav in geografskih območij prebivališča gostov v nastanitvenih gostinskih obratih.
                  
               
                     (3)
                  
                  
                     Uredba (EU) št. 692/2011 vsebuje implicitno sklicevanje na Združeno kraljestvo v kategoriji „Evropska unija (Unija); ločeno se poroča za: vsako državo članico“ v klasifikaciji, ki se uporablja za oddelek 2 Priloge I, kot je navedena v oddelku 3 Priloge I.
                  
               
                     (4)
                  
                  
                     Po izstopu Združenega kraljestva iz Unije Združeno kraljestvo ne spada več v navedeno kategorijo. Države članice zato niso več dolžne ločeno predložiti podatkov v zvezi z Združenim kraljestvom v skladu z Uredbo (EU) št. 692/2011.
                  
               
                     (5)
                  
                  
                     Turistična industrija Unije ima pomembno mesto v gospodarstvu držav članic, saj turistična dejavnost pomeni velik vir delovnih mest. Evropska statistika turizma je bistvena za oceno konkurenčnosti industrije ter obsega in tokov turizma.
                  
               
                     (6)
                  
                  
                     Ob upoštevanju pomena, ki ga ima Združeno kraljestvo kot trg, ki znatno pripeva k turizmu v EU, je bistveno zagotoviti kontinuiteto pri predložitvi podatkov za Združeno kraljestvo s strani držav članic po njegovem izstopu iz Unije.
                  
               
                     (7)
                  
                  
                     Ker je Združeno kraljestvo postalo tretja država, je treba ustrezno spremeniti njegovo umestitev v klasifikaciji držav in geografskih območij prebivališča gostov v nastanitvenih gostinskih obratih.
                  
               
                     (8)
                  
                  
                     Oddelek 3, „E. Države in geografska območja“, Priloge I k Uredbi (EU) št. 692/2011 bi bilo zato treba spremeniti, da se Združeno kraljestvo vključi kot država, za katero se glede prebivališča gostov v nastanitvenih gostinskih obratih poroča ločeno. S takšno posodobitvijo se Združeno kraljestvo prenese iz ene kategorije v drugo in zato niti ne vpliva na breme poročanja niti ne spreminja veljavnega osnovnega konceptualnega okvira.
                  
               
                     (9)
                  
                  
                     Prenos države ali geografskega območja iz ene kategorije v drugo v danem referenčnem letu ni priporočljiv. Primerneje je, da se spremenjena klasifikacija uporablja za celotno referenčno leto 2020 in naslednja leta –
                  
               SPREJELA NASLEDNJO UREDBO:
         
            Člen 1
            Priloga I k Uredbi (EU) št. 692/2011 se spremeni:
            v oddelku 3 se točka „E. Države in geografska območja“ spremeni:
            
                        (1)
                     
                     
                        tretja alinea se nadomesti z naslednjim:
                        
                                    „—
                                 
                                 
                                    druge evropske države (razen EU ali Efte; brez Združenega kraljestva, Rusije, Turčije, Ukrajine),“;
                                 
                              
                  
                        (2)
                     
                     
                        pred „— Rusija,“ se vstavi naslednja alinea:
                        
                                    „—
                                 
                                 
                                    Združeno kraljestvo,“.
                                 
                              
                  
         
            Člen 2
            Ta uredba začne veljati dvajseti dan po objavi v Uradnem listu Evropske unije in se uporablja od referenčnega leta 2020 dalje.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 23. julija 2020
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 192, 22.7.2011, str. 17.